


**Статистички пословни регистар**



**ИСТРАЖИВАЊЕ О ЛОКАЛНИМ ЈЕДИНИЦАМА ПОСЛОВНОГ СУБЈЕКТА, ОКТОБАР 2018.**

**ОДГОВОРИ НА НАЈЧЕШЋЕ ПОСТАВЉЕНА ПИТАЊА**

1. Шта је заправо Локална јединица пословног субјекта?

**Локална јединица** је адреса на којој једaн или више радника обавља делатност. Локацијом се сматра седиште пословног субјекта, као и све остале издвојене адресе (издвојене од седишта). Значи, **локална јединица** мора да има:

* своју адресу (укључујући и локације по мањим насељима, где се као улица појављује име села, засеока или слично, а као кућни број ББ – битно је да се на том месту обавља нека делатност), и
* бар једног радника, који пуно или део свог радног времена, ради на тој адреси.

Једна адреса – једна локација – једна локална јединица. Не могу постојати две или више локалних јединица на истој адреси у оквиру једног пословног субјекта.

1. Да ли је Укупан број радника у пословном субјекту заправо збир радника у свим локалним јединицама? И да ли је укупан број радника у локалној јединици збир броја радника по делатностима уписаних за дату локалну јединицу?

**Да**. Укупан број радника у пословном субјекту је збир радника у свим локалним јединицама, и укупан број радника у локалној јединици јесте збир броја радника по делатностима уписаних за дату локалну јединицу.

1. Да ли у број радника за које дајемо податке у овом истраживању, поред стално запослених лица, спадају и лица која раде на основу уговора о делу, као и лица која су ангажована на основу осталих различитих уговора са ограниченим временским трајањем?

Један од основних циљева истраживања локалних јединица јесте праћење броја радника по категоријама запослености у оквиру свих делатности које пословни субјект обавља. **То значи да је поред уписивања броја радника који су ангажовани за обављање наведене делатности, потребно те раднике распоредити по категоријама запослености за сваку делатност**, и то

* **Број запослених у радном односу**, обухвата следеће основе осигурања по ЦРОСО: '101', '104', '105', '106', '108', '109', '110', '123', '125', '201', '202', '203', '204', '205', '207', '208', '209', '210', '211', '212', '213', '214', '215', '216', '217', '218', '219', '220', '230'
* **Број запослених ван радног односа**, обухвата следеће основе осигурања по ЦРОСО: '113', '114', '121', '221', '222', '206'
* **Број изнајмљених радника** подразумева број лица које ангажује пословни субјект за обављање своје делатности а изнајмљује их од другог пословног субјекта који обавља делатност из области КД 78 (78.10, 78.20 или 78.30) тј. делатност агенција за запошљавање, делатност агенција за привремено запошљавање или уступање људских ресурса).

Рецимо, пословни субјекат обавља делатност 2313 – Производња шупљег стакла. Корисник апликације уписује наведену делатност у оквиру локалне јединице, и у предвиђена поља уписује, у зависности од категорије запослености, број радника у радном односу, број радника ван радног односа и број изнајмљених радника који су ангажовани у обављању наведене делатности (наравно, у зависности од ситуације, могу се попунити подаци за један, два или сва три модалитета).

1. Како се третирају радници који физички раде у локалној јединици пословног субјекта, који организује и руководи њиховим активностима, а нису формално запослени у том пословном субјекту?

**Третирају се на исти начин као да су формално запослени у том пословном субјекту.** Наиме, радници који раде у локалној јединици неког пословног субјекта а имају формални уговор са другим пословним субјектом (случај 78.10, 78.20 или 78.30 тј. делатност агенција за запошљавање, делатност агенција за привремено запошљавање или уступање људских ресурса) у овом истраживању се воде према месту рада, тј. у локалној јединици пословног субјекта којем та локална јединица припада. Ти радници нису у делатности 78.10, 78,20 или 78.30, него у делатности коју стварно обављају у локалној јединици у којој раде. Њихов број се уноси у предвиђено поље - „изнајмљени радници“ у оквиру табеле о делатностима.

1. Када изаберем у почетном панелу локалну јединицу, подаци одговарају постојећем стању у пословном субјекту, само на појединим местима постоје словне грешке. Да ли и то да исправљам?

**Да**. На неким местима је могуће, рецимо да је, уместо слова Ć, Č унето C. Такве и остале словне грешке које приметите, требало би исправити.

1. Да ли приликом попуњавања упитника користити ћирилично или латинично писмо?

**Обавезно користити латинично писмо**. Нека вас не буни што су општина или насеље унети ћирилицом. Њих не можете променити у латиницу.

1. Да ли је приликом попуњавања нових бројевa телефона потребно уносити и позивни број?

Да. Приликом попуњавања бројева телефона за локалне јединице, потребно је уносити и позивне бројеве.

1. Велика или мала слова?

**Није битно**. Апликација ће самa извршити конверзију малих у велика слова.

1. Шта је Датум почетка активности?

То је датум када је локална јединица (локација) за коју се попуњавају подаци почела са радом. Уколико нема информација о тачном датуму, уноси се најближи датум који је познат испитанику.

1. Шта је Датум престанка активности?

То је датум када је локална јединица (локација) за коју се попуњавају подаци престала са радом. Уколико нема информација о тачном датуму, уноси се најближи датум који је познат испитанику.

1. Мој пословни субјекат производи боце и друге амбалаже од стакла, и притом и при томе их продаје на велико и на мало и све то на једној локацији. Како попунити упитник у овом случају?

Пошто ваш пословни субјекат обавља на истој локацији три делатности (производња, трговина на велико и трговина на мало боцама и другом амбалажом од стакла), свакако је потребно уписати податке о следећим делатностима:

* производња
* трговини на мало која је у овом случају помоћна делатност (потребно је обележити делатност као помоћну у веб упитнику)

Није неопходно посебно приказати делатност трговине на велико сопственим производима и запослене ангажоване у њој, већ се ови запослени могу придружити постојећој производној делатности.

1. Да ли попуњавам упитник само за делатност која је наведена у решењу Агенције за привредне регистре, или попуњавам упитник за све делатности које се обављају у локалној јединици и о радницима који раде у тим делатностима?

Упитник се попуњава за све делатности које се реално обављају у локалним јединицама без обзира да ли се међу њима налази делатност регистрована у АПР-у.

1. Да, али поједини радници су ангажовани у све три делатности. Ако према томе попуним упитник, збир радника по делатностима биће већи од броја радника на локацији. Како да их распоредим по делатностима, а да не направим ову грешку?

Пошто не можемо приказати једног запосленог у две или више делатности, потребно је распоредити број радника у производну и помоћне делатности у којима су ангажовани тако да је њихов збир једнак броју радника на датој локацији - Генерално правило је да је број запослених у локалној јединици једнак збиру броја запослених по свим делатностима.

1. Како попунити податке о радницима који раде у помоћним делатностима (рачуноводству, кадровској и правној служби, писарници, трговини на мало сопственим производима ...)?

Уколико се утврди да се на локацији обавља једна или више помоћних делатности тада је довољно све помоћне делатности свести на једну и доделити јој одговарајући шифру делатности и обавезно обележити индикатор да је делатност помоћна. Сви радници из свих помоћних делатности збирно се приказују у тој једној помоћној делатности. Изузетак је, продаја на мало сопствених производа која представља помоћну делатност и обавезно је треба посебно приказати уколико постоји као и запослене ангажоване у њој, а уколико се у локалној јединици обавља још помоћних делатности њих треба свести на једну са припадајућим бројем запослених. Дакле, у овом случају се приказују две помоћне делатности са припадајућим бројем запослених, једна трговина на мало и друга која покрива све остале помоћне делатности.

1. На шта би требало нарочито обратити пажњу приликом уноса података?

На број радника, како по локацијама, тако и по делатностима које се обављају на датој локацији у односу на категорије запослености – у радном односу, ван радног односа и изнајмљени радници. У делу екрана на коме су приказане све локалне јединице (локације) на којима, по нашим сазнањима, ваш пословни субјекат обавља делатност, приказан је број локалних јединица које су означене као активне (мења се у зависности од вашег рада, односно од уноса статуса економске активности), као и број радника у свим локалним јединицама. На тај начин можете пратити број радника и број локалних јединица које сте унели. На крају вашег рада, укупан број радника у свим локалним јединицама би требало да одговара броју радника у вашем пословном субјекту.

Такође, треба водити рачуна и о адресним подацима (адресама локалних јединица, мејловима, ВЕБ адреси вашег пословног субјекта, бројевима телефона итд).

Збир броја радника по категоријама запослености (у радном односу, ван радног односа, изнајмљени радници) у оквиру делатности једнак је броју радника ангажованих у наведеној делатности. Збир броја радника ангажованих у наведеним делатностима у оквиру дате локалне јединице једнак је броју радника у локалној јединици. Збир броја радника по свим активним локалним јединицама које припадају пословном субјекту једнак је укупном броју радника у пословном субјекту.

1. Имам проблем са шифрама делатности. Тачније, ја заиста не знам тачну шифру за делатност која се обавља у датој локалној јединици.

Апликација садржи комплетан шифарник делатности са називима, па је ту потребно извршити претрагу. У случају да ни тада не пронађете одговарајућу шифру делатности позовите нас на неки од контакт телефона који су наведени у позивном писму.

1. Да ли локална јединица мора бити регистрована као огранак у АПР-у?

**Не**. Постојање локалне јединице не зависи од чињенице да ли је она истовремено регистрована као огранак у АПР-у. У сврху разјашњења можете погледати методолошко упутство или одговор на питање број 1 овог документа.

1. Да ли локалном јединицом сматрамо локацију коју изнајмљујемо другом пословном субјекту и да ли за ту локацију дајемо податке у Истраживању?

Локацију коју сте изнајмили другом пословном субјекту за одређену надокнаду (локација на којој не обавља делатност ваш пословни субјекат, него пословни субјекат који је сада користи) проглашавате угашеном избором статуса активности локалне јединице 5 – Локална јединица је угашена. Kао датум престанка активности уносите датум изнајмљивања, и у напомени уписујете да сте локацију изнајмили другом пословном субјекту (укoлико знате, унесите основне идентификационе податке тог пословног субјекта). Наведена локација није локална јединица вашег пословног субјекта, већ пословног субјекта који сада на њој обавља делатност. Уколико је пословни субјекат (који је од вас изнајмио локацију) јединица нашег истраживања, даће податке за ту локалну јединицу.

1. Приметио сам да је у веб упитнику неопходно изабрати у падајућем менију и облик својине пословног субјекта. Својина пословног субјекта за који попуњавам податке је заправо мешовита – постоји удео јавне својине и већинског страног капитала. Како да дам тачну информацију?

У овом истраживању прати се већински облик својине пословног субјекта, па је самим тим неопходно од понуђених облика изабрати облик својине који преовладава у Вашем пословном субјекту – у овом случају Приватна својина, уз избор Мешовитог порекла капитала.

1. На основу догорочног уговора са фирмом која се бави чишћењем, одређен број чистачица је стално ангажован на чишћењу наших пословних просторија. Занима ме да ли и њих убрајам у број радника на локацијама на којима су ангажоване?

Раднике ангажоване по основу уговора о одржавању објеката, обезбеђењу, вођења ресторана за запослене или кантине итд. приказује пословни субјект са којим ти радници имају закључен формално правни уговор о запослењу. Значи, не приказујете их Ви у Вашим локалним јединицама, већ пословни субјект са којим имате закључен уговор о обављању наведених услуга.

1. Унео сам све податке за мој пословни субјекат, и потврдио дугме КРАЈ РАДА. У међувремену сам сазнао податак који нисам унео. Како да унесем те промене?

Апликацијом је онемогућено да унесете додатне промене након кликнутог дугмета КРАЈ РАДА. Једини начин да извршите жељене промене је да позовете надлежно подручно одељење. Списак контаката надлежнoг подручног одељења ће Вам бити приказан на екрану.